Inside Llewyn Davis

Inside Llewyn Davis er en amerikansk dramafilm fra 2013. Filmen er skrevet og regissert av Joel og Ethan Coen, og har Oscar Isaac, Carey Mulligan, John Goodman, Garrett Hedlund og Justin Timberlake i hovedrollene. Den er delvis basert på spesifikke hendelser i livet til den avdøde musikeren Dave Van Ronk, som skrev et memoir i 2005 om musikkscenen i Greenwich Village. Han forsøkte å komme seg opp og frem på folkemusikk-scenen. Han har med seg gitaren sin overalt i den bitende New York-vinteren, samtidig som han må kjempe for å klare seg som musiker mot tilsynelatende uovervinnelige hindringer - som han også er delvis skyld i selv.

Handling 
I 1961 forsøker Llewyn Davis å skaffe seg arbeid som folkesanger. Men han har problemer med å få solgt solo-albumet sitt kalt Inside Llewyn Davis og står nærmest uten penger, og overnatter på sofaer til folk han kjenner. Etter å ha opptrådt ved «The Gaslight Café» en kveld, blir han banket opp i smuget bak kafeen av en mann i dress. Davis våkner senere i leiligheten til to venner, Gorfeins. Når han reiser sin vei, rømmer katten deres og blir låst ute. Davis tar med seg katten sin til leiligheten til Jim og Jean Berkey, hvor Jean motvillig lar Davis overnatte. Jean forteller Davis at hun er gravid, og at han kan være faren til barnet hennes. Neste morgen åpner Davis et vindu, og katten stikker av igjen.

Senere ber Jean Davis om å betale for en abort, selv om hun er opprørt over at det kan være Jims barn hun mister. Davis besøker søsteren sin i håp om å få låne penger. I stedet gir hun ham en boks med eiendelene hans, som han ber henne kaste. Når Davis forsøker å gjøre avtale om abort oppdager han at betaling ikke vil være nødvendig fordi han allerede hadde betalt for den samme prosedyren to år tidligere - på vegne av en annen kvinne som hadde valgt å beholde barnet sitt uten å informere David.

Rolleliste 
 Oscar Isaac som Llewyn Davis
 Carey Mulligan som Jean Berkey
 John Goodman som Roland Turner
 Garrett Hedlund som Johnny Five
 Justin Timberlake som Jim Berkey
 F. Murray Abraham som Bud Grossman
 Adam Driver som Al Cody
 Max Casella som Poppy Corsicatto
 Ethan Phillips som Mitch Gorfein
 Alex Karpovsky som Marty Green
 Stark Sands som Troy Nelson

Produksjon 
Roger Deakins, som vanligvis er kinematograf for Coen-brødrene, kunne ikke være med på filmen på grunn av at han var opptatt med Skyfall (2012) på den tiden.

Referanser

Eksterne lenker 
 
 

Filmer fra 2013
Dramafilmer fra USA
Filmer regissert av Coen-brødrene
Engelskspråklige filmer